Midtgulen

Midtgulen er en fjord i Bremanger kommune i Vestland. Den er en arm av Gulen og er 5,5 kilometer lang. Fjorden går sørøstover fra innløpet mellom Mulehamn og Ternøya til bygda Myklebust i fjordbotnen. Vest for Myklebust ligger fjordarmen Vindspollen, som går to kilometer direkte sørover.

Fv577 går langs sør- og vestsida av fjorden, mens riksvei 614 går langs østsida fra Myklebust og nordover. Fra Kjelkenes ved innløpet er det fergeforbindelse til Smørhamn på nordsida av Frøysjøen.

 Referanser 
Midtgulen på Norgeskart.no fra Statens kartverk

Kategori:Fjorder i Bremanger